Ajánlattételi felhívás - Iskolagyümölcs- és Zöldség program 2025/2026. tanév

A beszerzés tárgya: az un. „Iskolagyümölcs- és iskolazöldség-program” keretében gyümölcs és zöldség termékek beszerzése/szállítása a Debrecen-Bánki Református Egyházközség fenntartásában levő köznevelési intézmények tanulói (általános iskola) számára az iskolagyümölcs- és iskolazöldség-program végrehajtásáról szóló 15/2021. (III.31.) AM rendeletben foglaltak alapján (2025/2026. tanév).

**AJÁNLATTÉTELI FELHÍVÁS**

**1.    Az ajánlatkérő:** **Debrecen-Bánki Református Egyházközség**

székhely és levelezési cím: 4002 Debrecen, Külső Diószegi út 176.

telefonszáma: 52/890-307

képviselője: Buzás Dénes, lelkipásztor

kapcsolattartó: Vajda-Papp Nóra, tel: +36/70/629-1238; e-mail: bankirefegyhaz@gmail.com

**2.    A beszerzés tárgya**: **az un. „Iskolagyümölcs- és iskolazöldség-program” keretében gyümölcs és zöldség termékek beszerzése/szállítása a Sárvári Tankerületi Központ fenntartásában levő köznevelési intézmények tanulói (általános iskolák) számára az iskolagyümölcs- és iskolazöldség-program végrehajtásáról szóló 15/2021. (III.31.) AM rendeletben foglaltak alapján (2025/2026. tanév).**

A szerződés időtartama: **2025/2026. tanítási év**

Teljesítési hely: **4002 Debrecen, Külső Diószegi út 176.** területén működő köznevelési intézmény.

Az érintett köznevelési intézmények körét, a várható tanulólétszámot a felhívás **1. sz. melléklete** tartalmazza.

**Az ajánlatok beérkezése:**

Az ajánlatokat a Debrecen-Bánki Református Egyházközség címére(**4002 Debrecen, Külső Diószegi út 176.)** **elektronikus adathordozón** cégszerűen aláírt pdf., vagy jpg. formátumban, zárt borítékban kell megküldeni, vagy elektronikus úton a bankirefegyhaz@gmail.com emailcímre, a közleménybe, valamint a borítékon kérjük feltüntetni az **Ajánlattevő nevét**, továbbá **„Iskolagyümölcs- és iskolazöldség – Árajánlat”**

**Az ajánlattételi bontás időpontja előtt felbontani tilos!**

A hibás feliratozás nem eredményezi az ajánlat érvénytelenségét, azonban az elkeveredésből idő előtti felbontásból adódó kockázat ez esetben az ajánlattevőt terheli.

A postai küldemények elirányításából, elvesztéséből eredő összes kockázat Ajánlattevőt terheli. *Ajánlattevő felelőssége, hogy ajánlata megfelelő csomagolásban, formában,****megnyitható formátumban****és időben kerüljön benyújtásra.* Ajánlatkérő csak az előírt határidőig a megjelölt helyre leadott ajánlatokat tudja értékelni. Ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig megtörténik. Az ajánlattételi határidő leteltét követően benyújtott ajánlat, mint elkésett ajánlat, érvénytelen.

**3.    Megkötni kívánt szerződés típusa:**az iskolagyümölcs- és iskolazöldség-program végrehajtásáról szóló 15/2021. (III.31.) AM rendelet (a továbbiakban: Rendelet) 5. § (6) bekezdése alapján:**a Magyar Államkincstár honlapján közzétett tartalmi elemű megállapodás.**

A Rendelet 4. § (5) bekezdés eb) pontja szerint: az ajánlatban részletesen szerepeltetni szükséges, azon termelőterületeknek az adatait (irányítószám, település, hrsz, blokkazonosító, jogszerű földhasználó neve) amelyeken a Rendelet 1. § 7 a) pontja szerint saját terméket megtermeli.

Továbbá igazolni szükséges, ezen termőterületek jogszerű földhasználatát.

A rendelet 6. § (6) bekezdés b) pontja értelmében nyilatkozom, hogy az egy hétre és egy főre számított 230 Ft összegű támogatás összegét meghaladó ajánlatot érvénytelennek tekintem.

A finanszírozáshoz szükséges fedezetet a Rendeletben foglalt maximális mértékig a Magyar Államkincstár támogatása képezi.

**5. Ajánlattételi határidő**

2025. április 29. 16 óra

**6. Az ajánlattétel nyelve**

magyar

**7. Az ajánlatok felbontásának helye és ideje:**

Az ajánlatok bontására **2025. április 30-án 10 órai** kezdettel kerül sor a Debrecen-Bánki Református Egyházközség székhelyén 4002 Debrecen, Külső Diószegi út 176. szám alatt.

A bontási eljáráson az ajánlattevő szerveztek képviselői előzetes egyeztetést követően jelen lehetnek.

**8. Az ajánlatok bírálati szempontja**: az iskolagyümölcs- és iskolazöldség-program végrehajtásáról szóló 15/2021. (III.31.) AM rendelet6. §-ában meghatározottak alapján,

a) a tanulók létszámára,

b) az intézmény földrajzi elhelyezkedésére,

c) a programba bevonható mezőgazdasági termékek forgalmazási adataira,

d) a helyi beszerzés, a helyi piacok és a rövid ellátási láncok által felkínált lehetőségekre,

e) érkezett e minőségi kifogás az intézményektől

tekintettel a Debrecen-Bánki Református Egyházközség, értékelési szempontrendszert alakít ki. Az Értékelési szempontsor, az Ajánlattételi felhívás 5. sz. melléklete.

Pontegyenlőség esetében a Rendelet 6/A § (3) bekezdés szerinti sorrendben fogjuk az ajánlattevőket előnyben részesíteni.

Az ajánlati árnak minden, a szerződésszerű teljesítés érdekében felmerülő költséget magában kell foglalnia. Az ajánlati árat magyar forintban (HUF), bruttó értékben kell megadni.

**Jelen ajánlatkérés az ajánlatkérő részéről nem minősül kötelezettségvállalásnak.**

Az ajánlatkérő fenntartja a jogot, hogy

* -        az ajánlattételi eljárást érvénytelennek nyilvánítsa
* -     a Ptk. 6:74. § (2) bekezdés alapján a szerződéskötéstől indokolás nélkül elálljon.

Az árajánlat benyújtásakor csatolni kell:

* Cég esetén hatályos cégkivonat, egyéni vállalkozó esetén vállalkozói igazolvány/nyilvántartása vételről szóló igazolás aláírásra jogosult által hitelesített másolata
* átláthatósági nyilatkozat (2. sz. melléklet)
* „0”-ás adóigazolás vagy köztartozás mentes adatbázisban szerepeltetés
* aláírási címpéldány (vagy az aláírásra jogosult által hitelesített másolata) vagy banki aláírási minta hitelesített változata
* részletes ajánlat
* az ajánlattételi felhívás 3. sz. melléklete szerinti nyilatkozat, miszerint ajánlattevővel szemben kizáró ok nem áll fenn,
* az ajánlattételi felhívás 4. számú mellékletét képező adatkezelési nyilatkozat,
* igazolás a programban történő részvételre vonatkozó előzetes jóváhagyásról.
* földhasználati lap
* szelektív hulladékgyűjtésre kötött szerződés

Az ajánlattevő hiánypótlási lehetőséget nem biztosít.

A jelen felhívásban nem szabályozott kérdésekben a Rendelet rendelkezései az irányadóak.

Mellékletek:

1.) Intézményi lista tanulólétszámokkal

Kelt: Debrecen, 2025. április 24.